<classify> Akizungumza na gazeti hili, Hall alisema kila mchezaji wake aliyekuwa kwenye timu hiyo anajua mikakati waliyojiwekea na mafanikio wanayohitaji msimu huu, hivyo ana uhakika wa kitimiza lengo lao la ubingwa. Tuna uhakika tutaifunga Simba, licha ya kuwa na muda mdogo wa kufanya maandalizi ya pamoja na wachezaji wetu wote.Wachezaji wetu wengi wa kikosi cha kwanza walikuwa wakizitumikia timu zao za taifa na wengine walikuwa mapumziko, tumekuwa na wiki moja ya mazoezi ya pamoja kabla ya mchezo wa huo,alisema Hall.Kocha huyo raia wa Uingereza, alisema anachokifanya kwa sasa ni kuhakikisha anazitumia siku zilizobaki kuhakikisha timu yake inacheza kwenye mfumo wake. Tumejianda kuhakikisha tunapambana na kupata ushindi dhidi ya Simba, kutokana na uimara wa kikosi chetu ukilinganisha na wapinzani wetu Simba, najua kwenye soka chochote kinaweza kutokea lakini kwa timu niliyokuwa nayo na mikakati tuliyojiwekea sioni kama kuna uwezekano wa kupoteza mchezo huo, alisema.Azam ndiyo inaongoza msimamo wa Ligi Kuu Tanzania Bara ikiwa na pointi 25 ikifuatiwa na Yanga yenye pointi 23 na Mtibwa ina pointi 22 huku Simba ikishika nafasi ya nne ikiwa na pointi 21.  <topic>: MICHEZO 